CELEX: 62015TN0229
Language: fi
Date: 2015-05-04 00:00:00
Title: Asia T-229/15: Kanne 4.5.2015 – European Dynamics Luxembourg ym. v. Euroopan pankkiviranomainen

10.8.2015   
            
            
               FI
            
            
               Euroopan unionin virallinen lehti
            
            
               C 262/31
            
         Kanne 4.5.2015 – European Dynamics Luxembourg ym. v. Euroopan pankkiviranomainen
   (Asia T-229/15)
   (2015/C 262/42)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) ja European Dynamics Belgium SA (Bryssel, Belgia) (edustajat: asianajajat I. Abazis ja M. Sfyri)
   
      Vastaaja: Euroopan pankkiviranomainen (EPV)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan EPV:n päätöksen, joka on annettu kantajien tiedoksi 2.3.2015 päivätyllä Euroopan pankkiviranomaisen toimitusjohtajan kirjeellä ja jolla EPV hylkäsi kantajien rajoitetussa tarjouspyyntömenettelyssä nro 2014/S 158 283576 (EBA/2014/06/OP/SER/RT), jonka kohteena on ”Väliaikaisen työvoiman tarjoaminen; Osa 1: Väliaikaisen työvoiman tarjoaminen tietojenkäsittelyn alalla”, tekemän tarjouksen 1 osan osalta
            
         
               —
            
            
               velvoittaa EPV:n korvaamana vahingot, jotka kantajille ovat aiheutuneet sen mahdollisuuden menettämisestä, että ne luokitellaan ensimmäiselle sijalle puitesopimuksen EVA/2014/06/OPS/SER/RT 1 osan osalta, ja joiden kohtuulliseksi määräksi arvioidaan kolmekymmentätuhatta euroa (30  000 euroa) viivästyskorkoineen tuomion julistamispäivästä tai unionin yleisen tuomioistuimen kohtuulliseksi katsoma muu summa
            
         
               —
            
            
               velvoittaa EPV:n korvaamaan kaikki kantajille aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että EPV ei ole noudattanut perusteluvelvollisuuttaan, koska kantajien teknisen tarjouksen arvioinnissa ei ole perusteluja.
            
         
               2)
            
            
               Toinen kanneperuste, joka perustuu sopimusasiakirjojen ja unionin oikeuden rikkomiseen, joka liittyy ilmeisten arviointivirheiden olemassaoloon.